CELEX: 32004D0588
Language: sl
Date: 2004-06-03 00:00:00
Title: 2004/588/ES : Odločba Komisije z dne 3. junija 2004 o priznavanju polnega delovanja malteške podatkovne baze za govedo (notificirano pod dokumentarno številko K(2004) 1964) (Besedilo je verodostojno le v angleškem jeziku)(Besedilo velja za EGP)

4.8.2004   
            
            
               SL
            
            
               Uradni list Evropske unije
            
            
               L 257/8
            
         
      ODLOČBA KOMISIJE
   
   z dne 3. junija 2004
   o priznavanju polnega delovanja malteške podatkovne baze za govedo
   (notificirano pod dokumentarno številko K(2004) 1964)
   (Besedilo je verodostojno le v angleškem jeziku)
   (Besedilo velja za EGP)
   (2004/588/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in posebej ob upoštevanju njegovega člena 57,
   ob upoštevanju naslednjega:
   
               (1)
            
            
               Malta je predstavila prošnjo za priznanje polnega delovanja podatkovne baze, ki je del malteškega sistema za prepoznavanje in registracijo goveda v skladu z Uredbo (ES) št. 1760/2000 z dne 17. julija 2000 Evropskega parlamenta in Sveta o vzpostavitvi sistema za prepoznavanje in registracijo goveda in o označevanju govejega mesa in izdelkov, ki razveljavlja Uredbo Sveta (ES) št. 820/97 (1).
            
         
               (2)
            
            
               Evropska unija je zabeležila prošnjo Malte in upoštevala, da jo je treba obravnavati s primernimi postopki pred pristopom.
            
         
               (3)
            
            
               Malteške oblasti so predložile primerne informacije, ki so bile osvežene 25. marca 2004.
            
         
               (4)
            
            
               Malteške oblasti so skušale izboljšati zanesljivost te podatkovne baze in posebej zagotoviti: (i) da se izvrši dodatne ukrepe, tudi preglede, za boljše opazovanje 7-dnevnega roka za prijavo skrbnika za rojstva in smrti; (ii) da se izvrši dodatne ukrepe za hitri popravek napak ali izpustov, ki se jih zazna samodejno ali med takojšnjim pregledom; (iii) da se okrepi podatkovno bazo dogodkov, tako da se razvije samodejni opozorilni sistem za zaznavanje pomanjkljivosti in kršitev omejevalnih ukrepov; (iv) da se vpelje zabeležba premije tako v podatkovni bazi kot v potnih listih; (v) da se izvrši ukrepe in tako zagotovi, da je nadzor nad prepoznavanjem in registracijo goveda izpeljan v skladu z Uredbo Komisije (ES) št. 1082/2003 (2).
            
         
               (5)
            
            
               Malteške oblasti so se zavezale, da bodo izvršile dogovorjene izboljševalne ukrepe najkasneje 30. aprila 2004.
            
         
               (6)
            
            
               Glede na navedeno, je primerno, da se prizna polno delovanje malteške podatkovne baze za govedo –
            
         SPREJELA NASLEDNJO ODLOČBO:
   Člen 1
   Malteška podatkovna baza za govedo se prizna za polno delujočo od 1. maja 2004.
   Člen 2
   Ta odločba je naslovljena na Malto.
   
      V Bruslju, 3. junija 2004
      
         
            Za Komisijo
         
         David BYRNE
         
         
            Član Komisije
         
      
   
   
      (1)  UL L 204, 11.8.2000, str. 1. Uredba, spremenjena z Aktom o pristopu 2003.
   
      (2)  UL L 156, 25.6.2003, str. 9. Uredba, spremenjena z Uredbo (ES) št. 499/2004 (UL L 80, 18.3.2004, str. 24).